गंाव के करामत का कहब हवै कि बिजली विभाग वाले बिजली का कनेक्शन दें के समय कहत रहैं कि जनता कनेक्शन सरकार कइती से सेंत मा कीन जात हवै। हम लोगन का बिजली का तार तक न खरीदै का परी। यहिसे मड़ई कनेक्शन करवा लिहिन। अब तेरह साल मा बिजली विभाग चालिस से पचास हजार रुपिया तक का बिल भेजिस हवै। हम गरीब मड़ई येत्ता रुपिया कहां से जमा करबे।
भास्कर का कहब हवै कि बिजली विभाग वाले पहिले तौ लालच दिहिन रहैं कि बिजली का बिल न भरैं का परी,पै अब काहे का हमरे खिलाफ रपट लिखावत हवैं बिजली विभाग वाले गुड़ देखा के पत्थर मारैं का काम करिन हवैं।
दयाराम कहिस कि सरकार तौ हम गरीबन से आपन कोटा पूर करवा लेत हवै। हर महीना बिजली विभाग बिल काहे नहीं भेजत हवै। साथै बिजली विभाग वाले हर महीना गांव मा आ के रीडिंग लें, तौ येत्ता ज्यादा बिल काहे का अई।
बिजली विभाग के सहायक अभियंता राजकुमार वालेन का कहब हवै कि जनता कनेक्शन का अब आम जनता के कनेक्शन मा बदल दीन गा हवै। अगर लोगन का बिल से समस्या हवै कि ज्यादा बिल आवा हवै तौ उंई लोग आपन बिल लइके आवैं। उनका बिल देख के सही कइ दीन जई।
बिल भरो या जेल जाओ
चित्रकूट के चकला गाँव में बिजली के बिल – आये तो परेशान, न आये तो परेशान
awa_Deva awa_Deva awa_Deva awa_Deva hin_Deva hin_Deva